Anders Gløersen

Anders Gløersen (født 22. mai 1986 i Oslo) er en norsk langrennsløper som representerer Rustad Idrettslag og har vært tilknyttet Team Manpower. Han har spesialisert seg på sprint, men vant bronse på 15 km fri teknikk i Ski-VM i Falun.

 Karriere 

I junior-VM i 2006 ble han nummer tre i prologen og nummer fire i finalen. I U23-VM i italienske Tarvisio i 2007 var han raskest i prologen, men ble igjen nummer fire i finalen. Gløersen debuterte i verdenscupen i Drammen i mars 2007.

Han fikk sitt internasjonale gjennombrudd som seniorutøver da han overraskende vant et verdenscuprenn i sprint i Rybinsk 16. desember 2007 – hans andre sprintrenn i verdenscupen. Han vant også sprinten i fristil i Lahtis i sesongen 2007/08 og i Holmenkollen 14. mars 2010.

Han deltok i Ski-VM 2011 i Oslo, og fikk der 13.-plass på sprinten. Svenske Marcus Hellner vant denne øvelsen, foran Petter Northug.

20. desember 2014 fikk Gløersen plass som reserve på det norske laget til verdenscupløpet 15-kilometer i fri teknikk i Davos, og gikk inn til seier foran Petter Northug og Chris Jespersen. Gløersen fikk med det sin første verdenscupseier på et distanserenn.VG (20. desember 2014): Sjokkseier til Gløersen - trippel norsk i Davos, hentet

25. februar 2015 tok han VM-bronse på 15 km fri teknikk bak Johan Olsson som vant på hjemmebane og franske Maurice Manificat som knep sølvet 1,4 sekunder før Gløersen. Han gikk tredje etappe for Norges lag som ble verdensmester på stafett.

Under Ski-VM 2017 i Lahtis var Gløersen en del av den norske langrennstroppen, men fikk kun gå den avsluttende femmila. Her markerte han seg tidlig i løpet med å stikke av fra hovedfeltet og hadde en stund en luke på rundt 20 sekunder før han ble tatt igjen. Han endte til slutt på en 11.-plass.Norsk skuffelse da Harvey vant VM-femmila – Holund nummer 10 Romerikes Blad 

Han er tvillingbror til Øyvind Gløersen, som også er langrennsløper.Nordstrands Blad – Vi har alltid vært rivaler!

 Resultater i verdenscupen i langrenn 

 Individuelle seire 
 Nr. Dato Sted Øvelse 1. 16. desember 2007   Rybinsk  Sprint (F) 2. 1. mars 2008   Lahtis  Sprint (F) 3. 14. mars 2010   Holmenkollen  Sprint (F) 4. 15. desember 2013   Davos  Sprint (F) 5.  20. desember 2014   Davos  15 km (F)

 Sammenlagtplasseringer 
 Sesong Totalt Distanse Sprint Poeng Plassering Poeng Plassering Poeng Plassering 2007/08  315  21.  -  -  315  4. 2008/09  33  100.  -  -  33  55. 2009/10  274  28.  4  115.  264  9. 2010/11  100  60.  -  -  100  21. 2011/12  279  35.  37  62.  242  11. 2012/13  212  42.  43  56.  169  12. 2013/14  244  32.  65  47.  149  17. 2014/15  297  24.  168  23.  129  16. 2015/16  279  28.  196  25.  55  38. 2016/17  133  45.  133  27.  -  -

 Referanser 

 Eksterne lenker 


Kategori:Norske langrennsløpere
Kategori:Verdensmestere i langrenn
Kategori:Norske tvillinger
Kategori:Deltakere under Ski-VM 2011
Kategori:Deltakere for Norge under Vinter-OL 2014
Kategori:Langrennsløpere under Vinter-OL 2014
Kategori:Norgesmestere i langrenn
Kategori:Deltakere under Ski-VM 2015
Kategori:Personer fra Oslo
Kategori:Deltakere under Ski-VM 2017